
ประกาศองค์การบริหารส่วนตำบลบือมัง
เรื่อง  รับสมัครบุคคลเพื่อสรรหาและเลือกสรรเป็นพนักงานจ้าง
ขององค์การบริหารส่วนตำบลบือมัง
………………………………………………….
ด้วย องค์การบริหารส่วนตำบลบือมัง อำเภอรามัน จังหวัดยะลา มีความประสงค์จะรับสมัครบุคคลทั่วไป เพื่อสรรหาและเลือกสรรเป็นพนักงานจ้าง เพื่อปฏิบัติหน้าที่ราชการในองค์การบริหารส่วนตำบลบือมัง อำเภอรามัน จังหวัดยะลา 
อาศัยอำนาจตามความในมาตรา 22 ประกอบกับมาตรา 26 แห่งพระราชบัญญัติระเบียบบริหารงานบุคคลส่วนท้องถิ่น พ.ศ. 2542 ประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์และเงื่อนไขเกี่ยวกับพนักงานจ้าง  ลงวันที่  26  กรกฎาคม  2547 (แก้ไขเพิ่มเติมถึงปัจจุบัน) จึงออกประกาศรับสมัครบุคคลเพื่อการสรรหาและเลือกสรรเป็นพนักงานจ้าง  โดยมีรายละเอียดดังต่อไปนี้
1. ประเภทของพนักงานจ้างทั่วไป  จำนวน 1 ตำแหน่ง  รวม  1 อัตรา ได้แก่
ตำแหน่ง คนงาน (สังกัดกองช่าง)

จำนวน 1 อัตรา
2. คุณสมบัติของผู้มีสิทธิสมัคร


    ๒.๑ คุณสมบัติทั่วไป



ผู้สมัครต้องมีคุณสมบัติทั่วไปและไม่มีลักษณะต้องห้ามเบื้องต้น ตามข้อ ๔                          ของประกาศคณะกรรมการพนักงานส่วนตำบลจังหวัดยะลา เรื่อง หลักเกณฑ์และเงื่อนไขเกี่ยวกับพนักงานจ้าง   ลงวันที่ ๒๖ กรกฎาคม ๒๕๔๗ ดังต่อไปนี้
(๑)  มีสัญชาติไทย
(๒)  มีอายุไม่ต่ำกว่าสิบแปดปีบริบูรณ์และไม่เกินหกสิบปี

(๓)  ไม่เป็นบุคคลล้มละลาย
(๔)  ไม่เป็นผู้มีร่างกายทุพพลภาพจนไม่สามารถปฏิบัติหน้าที่ได้ไร้ความสามารถ
หรือ จิตฟั่นเฟือนไม่สมประกอบหรือเป็นโรคตามที่กำหนดไว้ในประกาศกำหนดโรคที่เป็นลักษณะต้องห้ามเบื้องต้นสำหรับพนักงานส่วนตำบลดังนี้


๔.๑  โรคเรื้อนในระยะติดต่อหรือในระยะที่ปรากฏอาการเป็นที่รังเกียจ
       แก่สังคม


๔.๒  วัณโรคในระยะอันตราย


๔.๓  โรคเท้าช้างในระยะที่ปรากฏอาการเป็นที่รังเกียจแก่สังคม


๔.๔  โรคติดยาเสพติดให้โทษ


๔.๕  โรคพิษสุราเรื้อรัง
(๕)  ไม่เป็นผู้ดำรงตำแหน่งทางการเมืองกรรมการพรรคการเมืองหรือเจ้าหน้าที่ในพรรคการเมือง
(๖)  ไม่เป็นผู้ดำรงตำแหน่งผู้บริหารท้องถิ่นคณะผู้บริหารท้องถิ่นสมาชิกสภาท้องถิ่น
(๗)  ไม่เป็นผู้เคยต้องรับโทษจำคุกคำพิพากษาถึงที่สุดให้จำคุกเพราะกระทำความผิดทางอาญาเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ
(๘) ไม่เป็นผู้เคยถูกลงโทษให้ออกปลดออกหรือไล่ออกจากราชการรัฐวิสาหกิจหรือ
หน่วยงานอื่นของรัฐ

(๙)  ไม่เป็นข้าราชการหรือลูกจ้างของส่วนราชการพนักงานหรือลูกจ้างของหน่วยงาน
อื่นของรัฐ รัฐวิสาหกิจหรือพนักงานหรือลูกจ้างของราชการส่วนท้องถิ่น


    ๒.๒ คุณสมบัติเฉพาะตำแหน่ง และลักษณะงานที่ปฏิบัติ
         ผู้สมัครจะต้องมีคุณสมบัติเฉพาะตำแหน่ง รายละเอียด ภาคผนวก ก.


3. ระยะเวลาการจ้างค่าตอบแทนและสิทธิประโยชน์  รายละเอียด ภาคผนวก ก.


4. วัน เวลา และสถานที่รับสมัคร


    ผู้ประสงค์จะสมัครติดต่อขอรับใบสมัครและยื่นใบสมัครพร้อมหลักฐานด้วยตนเองได้ที่สำนักปลัดองค์การบริหารส่วนตำบลบือมัง อำเภอรามัน จังหวัดยะลา ระหว่างวันที่ 6 มิถุนายน – 15 มิถุนายน 2565 เวลา ๐๘.๓๐ – ๑๖.๓๐น. (ในวันและเวลาราชการ) และสามารถสอบถามเพิ่มเติมได้ที่เบอร์โทรศัพท์ 073-299985


5. เอกสารและหลักฐานที่ต้องนำมายื่นพร้อมใบสมัคร


    ผู้ประสงค์จะสมัครให้ยื่นใบสมัครด้วยตนเองพร้อมหลักฐาน ซึ่งผู้สมัครจะต้องรับรองสำเนาถูกต้องและลงลายมือชื่อกำกับไว้ในเอกสารทุกฉบับ ยื่นต่อเจ้าหน้าที่รับสมัคร ดังต่อไปนี้
     

5.๑ รูปถ่ายหน้าตรงไม่สวมหมวกและไม่ใส่แว่นตาดำขนาด ๑ นิ้ว จำนวน  ๓  รูป

(ถ่ายมาแล้วไม่เกิน ๖ เดือน)



5.๒  สำเนาทะเบียนบ้าน
 

จำนวน   ๑   ฉบับ



5.๓  สำเนาบัตรประจำตัวประชาชน  
จำนวน   ๑   ฉบับ



5.4  สำเนาวุฒิการศึกษา  

จำนวน   1   ฉบับ




5.5 ใบรับรองแพทย์ฉบับจริง ที่แสดงว่าไม่เป็นโรคต้องห้ามตามที่กำหนด ซึ่งออกให้ ไม่เกิน ๑ เดือนนับแต่วันที่ตรวจร่างกาย จำนวน  ๑  ฉบับ 
5.6 หลักฐานอื่นๆ (ถ้ามี) เช่น ใบเปลี่ยนชื่อตัว-ชื่อสกุล หลักฐานการสมรส หลักฐานการผ่านการเกณฑ์ทหาร เป็นต้น




สำหรับการสมัครฯ ครั้งนี้ ให้ผู้สมัครตรวจสอบ และรับรองว่าเป็นผู้ที่มีคุณสมบัติทั่วไป และ                 มีคุณสมบัติเฉพาะตำแหน่งตรงตามประกาศรับสมัคร และต้องกรอกรายละเอียดต่างๆ ในใบสมัคร พร้อมทั้ง    ยื่นหลักฐานในการสมัครให้ถูกต้องครบถ้วนด้วย

ในกรณีที่ตรวจสอบพบว่า ผู้สมัครไม่มีคุณสมบัติตามที่กำหนดไว้ในประกาศนี้ หรือข้อความที่แจ้งไว้ในใบสมัครหรือเอกสารที่ใช้ประกอบใบสมัครไม่ถูกต้องครบถ้วน หรือคุณวุฒิที่ใช้ในการสมัครไม่ถูกต้ององค์การบริหารส่วนตำบลบือมัง จะถือว่าเป็นผู้ขาดคุณสมบัติในการสมัครฯ หรืออาจถอนชื่อผู้สมัครจากบัญชีรายชื่อผู้มีสิทธิเข้ารับการสรรหาและเลือกสรร หรือบัญชีผู้ได้รับการสรรหาและเลือกสรรได้ตามกรณี
** สำเนาเอกสารทุกชนิด ให้ถ่ายโดยใช้กระดาษขนาด A๔ เท่านั้น และเอกสารทุกฉบับ      ต้องรับรองสำเนาถูกต้อง และลงลายมือชื่อกำกับไว้ทุกแผ่น



 6. ค่าธรรมเนียมในการสมัคร

 ผู้สมัครจะต้องเสียค่าธรรมเนียมในการสมัครตำแหน่งละ ๑๐๐ บาท (หนึ่งร้อยบาทถ้วน)ค่าธรรมเนียมในการสมัครฯ จะไม่จ่ายคืนไม่ว่ากรณีใดๆ เว้นแต่มีการยกเลิกการสรรหาและการเลือกสรรครั้งนี้ทั้งหมด เนื่องจากมีการทุจริตหรือส่อไปในทางทุจริต จึงให้จ่ายคืนค่าธรรมเนียมในการสมัครฯ แก่ผู้สมัครเฉพาะ                  ผู้ที่มิได้มีส่วนเกี่ยวข้องกับการทุจริตหรือส่อไปในทางทุจริต

7. ประกาศรายชื่อผู้มีสิทธิเข้ารับการสรรหาและเลือกสรร


    องค์การบริหารส่วนตำบลบือมัง  จะประกาศรายชื่อผู้มีสิทธิเข้ารับการสรรหาและเลือกสรร ภายในวันที่ 17 มิถุนายน 2565 ณ ที่ทำการองค์การบริหารส่วนตำบลบือมัง  อำเภอรามัน  จังหวัดยะลา และทางเว็บไซต์ www.buemung.go.th



8. หลักเกณฑ์และวิธีการสรรหาและการเลือกสรร


    องค์การบริหารส่วนตำบลบือมัง จะยึดหลัก “สมรรถนะ” ที่จำเป็นต้องใช้สำหรับการปฏิบัติงานในแต่ละตำแหน่งประกอบด้วย
(1) ความรู้ของบุคคลในเรื่องต่างๆที่จำเป็นต่อการปฏิบัติงาน
(2) ความสามารถหรือทักษะเฉพาะของบุคคลในเรื่องต่างๆที่จำเป็นต่อการปฏิบัติงาน
(3) คุณลักษณะอื่นๆของบุคคลซึ่งจำเป็นหรือเหมาะสมต่อการปฏิบัติงาน
9. หลักสูตรการสอบและวิธีการสรรหาและเลือกสรร แบ่งออกเป็น 3 ภาค คือ
(๑) ภาคความรู้ความสามารถทั่วไป (สอบข้อเขียนแบบปรนัย) คะแนนเต็ม 25 คะแนน ในวันที่ 20 มิถุนายน 2565 เวลา 09.00 – 11.00 น. ณ องค์การบริหารส่วนตำบลบือมัง รายละเอียดหลักสูตรปรากฏตาม ภาคผนวก ข.



(2)  ภาคความรู้ความสามารถที่ใช้เฉพาะตำแหน่ง (สอบข้อเขียนแบบปรนัย)    คะแนนเต็ม 25 คะแนน ในวันที่ 20 มิถุนายน 2565 เวลา 09.00 – 11.00 น. ณ องค์การบริหารส่วนตำบลบือมัง รายละเอียดหลักสูตรปรากฏตาม ภาคผนวก ข.
               

สำหรับเกณฑ์ผู้ที่สอบได้ จะต้องผ่านการสอบข้อเขียนในแต่ละภาค ตามข้อ 9 (1) และ 9 (2)  โดยจะต้องมีผลคะแนนไม่น้อยกว่าร้อยละ 60 จึงจะมีสิทธิ์เข้าสอบภาคความเหมาะสมกับตำแหน่ง (สัมภาษณ์) ต่อไป ซึ่งการประกาศผลคะแนนสอบข้อเขียน จะประกาศให้ทราบ ภายในวันที่ 20 มิถุนายน 2565 เวลา  11.30 น.


(3)  ภาคความเหมาะสมกับตำแหน่ง (สอบสัมภาษณ์) คะแนนเต็ม 50 คะแนน 
ในวันที่ 20 มิถุนายน 2564 เวลา 13.30 น. เป็นต้นไป ณ ณ องค์การบริหารส่วนตำบลบือมัง
     
การประเมินผู้เข้าสอบ โดยพิจารณาจากความเหมาะสมกับประสบการณ์ ประวัติส่วนตัว ประวัติการศึกษา ประวัติการทำงาน และพฤติกรรมที่ปรากฏทางอื่นของผู้เข้าสอบ และจากการสัมภาษณ์ เช่น ความรู้ที่ใช้เป็นประโยชน์ในการปฏิบัติงานในหน้าที่ และความสามารถประสบการณ์ท่วงทีวาจาที่แสดงออกอารมณ์ ทัศนคติ จริยธรรมและคุณธรรม การปรับตัวเข้ากับผู้ร่วมงาน รวมทั้งความคิดริเริ่มสร้างสรรค์ปฏิภาณไหวพริบ และบุคลิกภาพอย่างอื่น


10. เกณฑ์การตัดสิน
      ผู้ที่จะถือว่าเป็นผู้ที่ผ่านการสรรหาและเลือกสรร จะต้องเป็นผู้ที่สอบได้คะแนนรวมใน    แต่ละภาคการสอบตามหลักสูตร ไม่ต่ำกว่าร้อยละ 60


11. ประกาศผลการสรรหาและเลือกสรร


      ประกาศผลการสรรหาและเลือกสรร ภายในวันที่ 24 มิถุนายน 2565 ณ องค์การบริหารส่วนตำบลบือมัง และทางเว็บไซต์ www.buemung.go.th โดยจะจัดลำดับผู้ได้คะแนนรวมสูงสุดลงมาตามลำดับ ในกรณีที่มีผู้ผ่านการสรรหาและเลือกสรรได้คะแนนรวมเท่ากันจะพิจารณาให้ผู้ที่ได้คะแนน  ภาคสัมภาษณ์ มากกว่าเป็นผู้อยู่ในลำดับที่สูงกว่า ถ้าได้คะแนนภาคสัมภาษณ์เท่ากันให้ผู้ได้คะแนนภาคความรู้ความสามารถที่ใช้เฉพาะตำแหน่งมากกว่าเป็นผู้อยู่ในลำดับสูงกว่า  ถ้าได้คะแนนภาคความรู้ความสามารถที่ใช้เฉพาะตำแหน่ง

เท่ากัน ให้ผู้ที่ได้คะแนนในภาคความรู้ความสามารถทั่วไปมากกว่าเป็นผู้อยู่ในลำดับที่สูงกว่า   ถ้ายังคงได้คะแนนเท่ากันอีก ก็ให้ผู้ได้รับเลขประจำตัวก่อนเป็นผู้อยู่ในลำดับที่สูงกว่า


12.  ระยะเวลาการจ้าง


การจ้างพนักงานจ้างต้องทำเป็นสัญญาจ้าง โดยพนักงานจ้างผู้ผ่านการสรรหาตามที่องค์การบริหารส่วนตำบลกำหนด ให้ทำสัญญาจ้างสำหรับพนักงานจ้างทั่วไป ไม่เกินคราวละ 1 ปี และรายงานผลให้คณะกรรมการพนักงานส่วนตำบลจังหวัดยะลา (ก.อบต.จังหวัดยะลา) ทราบ 
13. การขึ้นบัญชีและการยกเลิกบัญชีผู้ผ่านการสรรหาและการเลือกสรร
บัญชีผู้ผ่านการสรรหาและเลือกสรร ใช้ไม่เกิน ๑ ปี นับตั้งแต่วันขึ้นบัญชี แต่ถ้ามีการคัดเลือกแบบเดียวกันอีก และได้ขึ้นบัญชีผู้ผ่านการสรรหาและเลือกสรรใหม่แล้ว บัญชีผู้ผ่านการสรรหาและเลือกสรรคัดเลือกครั้งก่อน เป็นอันยกเลิก

ผู้ใดได้ขึ้นบัญชีเป็นผู้ผ่านการสรรหาและเลือกสรร ถ้ามีกรณีอย่างใดอย่างหนึ่ง  ดังต่อไปนี้  ให้เป็นอันยกเลิกการขึ้นบัญชีผู้นั้นไว้ในบัญชีผู้ผ่านการสรรหาและเลือกสรรได้  คือ
  (1)  ผู้นั้นได้ขอสละสิทธิการบรรจุแต่งตั้งในตำแหน่งที่สอบได้
(2)  ผู้นั้นไม่มารายงานตัว เพื่อรับการบรรจุภายในเวลาที่ผู้ดำเนินการคัดเลือก  
 หรือผู้มีอำนาจสั่งบรรจุและแต่งตั้งตามกำหนด
(3)  ผู้นั้นมีเหตุที่ไม่อาจเข้าปฏิบัติหน้าที่ราชการตามกำหนดเวลาที่บรรจุและ   
แต่งตั้งในตำแหน่งที่ผ่านการสรรหาและเลือกสรรได้
๑4. การบรรจุและแต่งตั้ง
ผู้ที่ผ่านการสรรหาและเลือกสรร จะได้รับการแต่งตั้งให้เป็นพนักงานจ้างขององค์การบริหารส่วนตำบลบือมัง และได้รับค่าตอบแทนรายเดือนตามที่กำหนด
องค์การบริหารส่วนตำบลบือมัง ขอสงวนสิทธิในการไม่แต่งตั้งผู้ผ่านการสรรหาและเลือกสรร                           ในกรณีที่ไม่ได้รับความเห็นชอบแต่งตั้งบุคคลเป็นพนักงานจ้างจาก ก.อบต.จังหวัดยะลา โดยผู้ผ่านการสรรหาและเลือกสรรจะเรียกร้องค่าเสียหายใดๆ จากองค์การบริหารส่วนตำบลบือมังมิได้ทั้งสิ้น 
องค์การบริหารส่วนตำบลบือมังจะพิจารณาแต่งตั้งจากผู้ผ่านการสรรหาและเลือกสรรตามลำดับที่สอบได้และได้ขึ้นบัญชี ในกรณีผู้ผ่านการสรรหาและเลือกสรรไม่มารายงานตัวภายในเวลาที่กำหนดองค์การบริหารส่วนตำบลบือมังถือว่าสละสิทธิ์ และจะแจ้งให้ผู้ผ่านการสรรหาและเลือกสรรในลำดับถัดไปมารายงานตัวและแต่งตั้งต่อไป


จึงประกาศให้ทราบโดยทั่วกัน



ประกาศ  ณ  วันที่   20  พฤษภาคม พ.ศ. ๒๕65

( นายอาซิ  ดอคอแย )
นายกองค์การบริหารส่วนตำบลบือมัง
ผนวก  ก.
แนบท้ายประกาศองค์การบริหารส่วนตำบลบือมัง เรื่อง รับสมัครบุคคลเพื่อสรรหาและเลือกสรรเป็นพนักงานจ้างขององค์การบริหารส่วนตำบลบือมัง ลงวันที่ 20 พฤษภาคม พ.ศ. 2565
.....................................................





พนักงานจ้างทั่วไป
1.  ตำแหน่ง คนงาน   จำนวน  1   อัตรา สังกัด กองช่าง
         

ลักษณะงานที่ปฏิบัติและหน้าที่ความรับผิดชอบ
หน้าที่และความรับผิดชอบหลัก ปฏิบัติงานด้านธุรการ สารบรรณ บันทึกข้อมูล หรือบริหารทั่วไป ตามแนวทาง แบบอย่าง ขั้นตอน และวิธีการที่ ชัดเจน ภายใต้การกำกับ แนะนำ  ตรวจสอบ และปฏิบัติงานอื่นตามที่ได้รับมอบหมาย โดยมีลักษณะงานที่ปฏิบัติในด้านต่างๆ ดังนี้ 

1. ด้านการปฏิบัติการ 

1.1 ปฏิบัติงานธุรการ งานสารบรรณ งานบริหารทั่วไป ได้แก่ การรับ – ส่งหนังสือ การลงทะเบียน รับหนังสือ การร่างโต้ตอบหนังสือราชการ การบันทึกข้อมูล การจัดทำฎีกาเบิกจ่ายเงิน และการพิมพ์เอกสาร จดหมาย และหนังสือราชการต่างๆ การเตรียมการประชุม เป็นต้น เพื่อสนับสนุนให้งาน ต่าง ๆ ดำเนินไปด้วยความสะดวกเรียบร้อยตรงตามเป้าหมายมีหลักฐานตรวจสอบได้ 

1.2 จัดเก็บเอกสาร หนังสือราชการ หลักฐานหนังสือ ตามระเบียบวิธีปฏิบัติเพื่อ สะดวกต่อการค้นหา และเป็นหลักฐานทางราชการ 

1.3 รวบรวมข้อมูล จัดเก็บข้อมูลสถิติ เช่น สมุดลงเวลาปฏิบัติราชการ รายชื่อ พนักงาน ข้อมูลจำนวนบุคลากร เอกสารอื่น ๆ ที่เป็นหลักฐานตามระเบียบวิธีการปฏิบัติเพื่อสะดวกต่อการ ค้นหาสำหรับใช้เป็นหลักฐานตรวจสอบได้ 

1.4 ตรวจสอบ และสอบทานความถูกต้องของเอกสาร หนังสือ และจดหมายต่างๆ ที่ เกี่ยวข้องกับการดำเนินงาน เพื่อให้แน่ใจว่าเอกสารทั้งหมดมีความถูกต้อง ครบถ้วน และปราศจากข้อผิดพลาด 

1.5 จัดทำและแจกจ่าย ข้อมูล เอกสาร หลักฐาน หนังสือเวียน หรือระเบียบวิธีปฏิบัติ เพื่อแจ้งให้หน่วยงานต่างๆ ที่เกี่ยวข้องรับทราบ หรือดำเนินการต่างๆ ต่อไป 

1.6 ดำเนินการเกี่ยวกับพัสดุครุภัณฑ์ยานพาหนะ และอาคารสถานที่ของหน่วยงาน เช่น การจัดเก็บรักษา การเบิกจ่ายพัสดุครุภัณฑ์ การจัดทำทะเบียนพัสดุครุภัณฑ์ การดูแลรักษายานพาหนะ และสถานที่ เพื่อให้การดำเนินงานด้านพัสดุครุภัณฑ์ ยานพาหนะ และอาคารสถานที่เป็นไปอย่างถูกต้อง และมี ความพร้อมใช้งานอยู่เสมอ 

1.7 การรวบรวมรายงานผลการปฏิบัติงาน เช่น เอกสารตรวจรับรองมาตรฐาน (ธรรมาภิบาล) และเอกสารที่เกี่ยวข้องกับการตรวจ เพื่อนำไปใช้ปรับปรุงการปฏิบัติงาน 

1.8 จัดเตรียมการประชุม บันทึกการประชุม และจัดทำรายงานการประชุมเพื่อให้การ ประชุมเป็นไปด้วยความเรียบร้อย และมีหลักฐานในการประชุม 

1.9 จัดเตรียม และดำเนินการผลิตเอกสารต่างๆ ที่เกี่ยวข้องกับการประชุม การ ฝึกอบรมสัมมนา นิทรรศการ และโครงการต่างๆ เพื่อให้เอกสารที่ถูกต้อง ครบถ้วน และพร้อมใช้ในการ ดำเนินงานต่างๆ อย่างมีประสิทธิภาพ และตรงต่อเวลา 

1.10 ปฏิบัติงานศูนย์ข้อมูลข่าวสาร เช่น จัดเตรียมเอกสารเพื่อเปิดเผย ตาม พ.ร.บ. ข้อมูลข่าวสาร เพื่อให้ผู้ที่ต้องการข้อมูลข่าวสารรับทราบข้อมูลข่าวสาร 
                                  - 2 –
1.11 อำนวยความสะดวก ติดต่อ และประสานงานกับทุกส่วนงานของหน่วยงาน ในเรื่องการประชุม และการดำเนินงานต่างๆ ตามที่ได้รับมอบหมาย เพื่อให้การปฏิบัติงานเป็นไปตาม กำหนดเวลา และบรรลุวัตถุประสงค์ 
1.12 ศึกษา และติดตามเทคโนโลยีองค์ความรู้ใหม่ๆ กฎหมาย และระเบียบต่างๆ         ที่เกี่ยวข้องกับงานสารบรรณ งานธุรการ งานบริหารทั่วไป งานการบริหารงานบุคคล งานพัสดุครุภัณฑ์              งานงบประมาณ งานประชาสัมพันธ์ และงานประชุม เพื่อนำมาประยุกต์ใช้ในการปฏิบัติงานได้อย่างมี ประสิทธิภาพสูงสุด 
1.13 งานอื่นๆ ตามที่ได้รับมอบหมาย
2. ด้านการบริการ
2.1 ให้คำปรึกษาและแนะนำในเบื้องต้นแก่บุคลากร ประชาชน ผู้ที่มาติดต่อ และ หน่วยงานต่างๆ ที่เกี่ยวข้อง เพื่อให้มีความรู้ความเข้าใจที่ถูกต้อง และสามารถนำไปปฏิบัติได้อย่างถูกต้อง 

2.2 ติดต่อประสานงานกับบุคคลภายในหน่วยงานเดียวกันหรือหน่วยงานที่เกี่ยวข้อง เพื่อให้การปฏิบัติงานเป็นไปด้วยความราบรื่น 

2.3 ให้บริการข้อมูลแก่ผู้มาติดต่อราชการ เพื่อให้ได้รับข้อมูลที่จะนำไปใช้ประโยชน์ได้ 
ต่อไป 
2.4 ผลิตเอกสารต่างๆ เพื่อสนับสนุนการปฏิบัติงานตามภารกิจของหน่วยงาน และ 
ปฏิบัติหน้าที่อื่นที่เกี่ยวข้องตามที่ได้รับมอบหมาย คุณสมบัติเฉพาะสำหรับตำแหน่ง 




2.5 งานอื่น ๆ ตามที่ได้รับมอบหมาย



คุณสมบัติเฉพาะตำแหน่ง


ไม่จำกัดวุฒิการศึกษา  มีความรู้ความสามารถเหมาะสมในการปฏิบัติงานหน้าที่ในตำแหน่งคนงาน และสามารถให้บริการประชาชนได้เป็นอย่างดี


อัตราค่าตอบแทนที่จะได้รับ
ได้รับค่าตอบแทนเดือนละ  9,000.-  บาท
ระยะเวลาการจ้าง


ทำสัญญาจ้างได้ไม่เกินคราวละ  1  ปี
สิทธิประโยชน์


เงินเพิ่มการครองชีพชั่วคราว 1,000 บาท เงินสมทบกองทุนประกันสังคม หรือประโยชน์อื่นใดตามที่ทางราชการกำหนด เงินสวัสดิการสำหรับผู้ปฏิบัติงานพื้นที่พิเศษ(สปพ.) 2,500 บาท 
ผนวก ข.
แนบท้ายประกาศองค์การบริหารส่วนตำบลบือมัง เรื่อง รับสมัครบุคคลเพื่อสรรหาและเลือกสรรเป็น
พนักงานจ้างขององค์การบริหารส่วนตำบลบือมัง ลงวันที่ 20 พฤษภาคม พ.ศ. 2565
.....................................................
หลักสูตรการสรรและเลือกสรร
1. ตำแหน่ง คนงาน  (คะแนนเต็ม  100  คะแนน)  ดังนี้
1.1  ภาคความรู้ความสามารถทั่วไป (ภาค ก) คะแนนเต็ม  25  คะแนน
     
เป็นการทดสอบโดยวิธีการสอบข้อเขียนแบบปรนัย โดยคำนึงถึงระดับความรู้ความสามารถที่ต้องการ ดังนี้

(1) พระราชบัญญัติสภาตำบลและองค์การบริหารส่วนตำบล พ.ศ. 2537 และที่แก้ไขเพิ่มเติม
(2) ทฤษฎีใหม่และการดำเนินชีวิตตามหลักปรัชญาของเศรษฐกิจพอเพียง
(3) ความรู้เกี่ยวกับเหตุการณ์ปัจจุบันด้านการเมือง เศรษฐกิจ และสังคม
1.2  ภาคความรู้ความสามารถเฉพาะตำแหน่ง (ภาค ข) คะแนนเต็ม  25 คะแนน
เป็นการทดสอบโดยวิธีการสอบข้อเขียนแบบปรนัย โดยคำนึงถึงระดับความรู้ความสามารถที่ต้องการ ดังนี้ 
(1) พระราชบัญญัติข้อมูลข่าวสารของราชการ พ.ศ. 2540
    
(2) พระราชกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546
(3) ระเบียบสำนักนายกรัฐมนตรีว่าด้วยงานสารบรรณ พ.ศ. 2526 และที่แก้ไขเพิ่มเติม
1.3 ภาคความเหมาะสมกับตำแหน่ง (ภาค ค) คะแนนเต็ม 50 คะแนน
ทดสอบความเหมาะสมกับตำแหน่ง โดยวิธีสัมภาษณ์ จะประเมินผู้เข้าสอบ เพื่อพิจารณาความเหมาะสมกับตำแหน่งหน้าที่ ประวัติส่วนตัว ประวัติการศึกษา ประสบการณ์การทำงาน พฤติกรรมที่ปรากฏทางอื่นของ     ผู้เข้าสอบสัมภาษณ์ เช่น ความรู้ที่อาจใช้เป็นประโยชน์ในการปฏิบัติงานในหน้าที่ ความสามารถ ประสบการณ์ ท่วงทีวาจา  อุปนิสัย  อารมณ์  ทัศนคติ  จริยธรรมและคุณธรรม การปรับตัวเข้ากับผู้ร่วมงาน รวมทั้งสังคม  และสิ่งแวดล้อม ความคิดริเริ่มสร้างสรรค์  ปฏิภาณไหวพริบ  และบุคลิกภาพอย่างอื่น  เป็นต้น 
-----------------------------------------









